**Слайд 1**

**ТР Алабуга муниципаль районы Илмәт**

 **авыл җирлеге башлыгының**

**2019 елда башкарылган эше турында отчет.**

**Хөрмәтле Зульфия Хафизовна!**

**Хөрмәтле депутатлар, авылдашлар, чакырылган җитәкчеләр!**

**Добрый день, уважаемые односельчане, приглашенные!**

Бүген мин Сезне Илмәт авыл җирлегендә урнашкан үзидарә органнарның 2019 елда башкарылган эш нәтиҗәләре белән таныштырып үтәм.

**Слайд 2,3**

 Районыбыз үзәгеннән 45 чакрым ераклыкта урнашкан матур табигатьле Илмәт авыл җирлеге составына 3 авыл :Илмәт, Ядегәр, Көек авыллары керә. Авыл жирлеге биләмәләре 364 га тәшкил итә. Авыл жирлегендә 7 депутат сайланган.

**Слайд4**

 2020 елның 1 гыйнварына авылда барлыгы **339** кеше яши, шуларның Илмәттә-303,Ядегәрдә-30, Көектә-6. Йорт саны – 135, шул исәптән Илмәт авылында-111 , Ядегәрдә – 18, Көектә- 6

 Хезмәткә сәләтле яшьтә - **132** кеше, авылның **29** кешесе “Яңа Юраш АФ” ҖЧҖдә эшли, **22** кеше бюджет өлкәсендә хезмәт куя, башка төрле өлкәдә хезмәт башкаручылар– 79 кеше.

 Җирлектә – **132**

 пенсионер, һәм **14** тыл ветераны яши.

**Слайд5**

 2019 ел дәвамында 15 сессия уздырылды. Аларда 35 сорау каралды: болар - Уставка үзгәрешләр кертү; прокуратура протестлары буенча; бюджетка үзгәрешләр кертү,2019 елга бюджет кабул итү һәм башкалар.

**Слайд 6,7,8,9**

 Ел дәвамында халык җыеннары уздырылды. Бу җыеннарда халык белән су челтәре алыштыру мәсьәләсен хәл итү, көтүлеккә малларны озату, торак йортлардагы янгын куркынычсызлыгы хакында, узарә салымга мөhим сорауларны табу hәм башка мәсьәләләр каралды.

 **Слайд10,11,12**

Бердәм Россия көне уңаеннан Илмәт башкарма комитетында Илмәт җирлеге халкын шәхси сораулар белән Алабуга шәhәреннән килгән белгечләр кабул итте. Аларга бу көнне юридик ярдәм күрсәтелде, үзләрен борчыган сораулар буенча пенсионныйдан килгән hәм социаль иминият фонды җитәкчесенә мөрәҗәгать иттеләр.

 **Слайд13,14,15**

**БЮДЖЕТ**

2019 елга бюджетның үзкерем өлеше план буенча **289,4 мең** сум каралган булса, аның үтәлеше – **445,5мең** сум , ягъни бу - **154**% дигән сүз.

|  |
| --- |
| Физик затларга керем салымы-12,8 мең сум, ягъни 128%;Милек салымы-45,8 мең сум, ягъни 176%;Җир налогы-265,7 мең сум , ягъни 133%Бердәм авыл хуҗалыгы налогы-3,0мең сум, ягъни75%;Дәүләт пошлинасы-0,8 мең сум, ягъни 40%  |

 Бюджетның чыгым өлеше 3 570,0 мең сум тәшкил итте hәм планлаштырган акчалар тулысынча сарыф ителде.

 **Слайд16**

Авыл хуҗалыгында үстерелгән hәм җитештерелгән продукция соңгы елларда кеше тормышында мөhим роль уйный. Крестьян-фермер һәм шәхси ярдәмче хуҗалыкларга дәүләт булышлыгының кайбер чаралары яшәп килүе уңай нәтиҗәләр бирә. Бүгенгекөндә Илмәт авыл җирлегендә авыл хуҗалыгы продукциясен җитештерүчеләрдән 2 фермер хуҗалыгы hәм Ябык акционерлык җәмгыяте “Яңа Юраш” агрофирмасы яшәп килә.

 **Слайд17**

Авыл хуҗалыгы җирләренең күп өлешен Яңа Юраш” агрофирмасы эшкәртә. Хуҗалыкның чәчүлек мәйданнары Илмәт җирлегендә – 2135 га тәшкил итә. Урып-җыю эшләре оешкан төстә башкарыла.Узган елны гектарыннан 24.5 ц бөртекле ашлык җыелып алынды.

 **Слайд18,19**

Терлекчелек тармагында да зур уңышларга ирешүче Яңа Юраш агрофирмасында бүгенге көндә 2013 баш эре мөгезле терлек исәпләнә.Шуларның 700 башы савым сыерлары. Ел дәвамында бер сыердан 6030 л сөт савылган.

 **Слайд20,21,22**

Авылыбызның 29 кешесе шушы агрофирмада хезмәт күрсәтә.

 Хезмәт хакы югары. Эшчеләр хезмәт хакыннан да, эшнең оештырылуыннан да канәгать. Бүгенге көндә Яңа Юраш агрофирмасы җитәкчесе Сабирзянов Халил Нуретдинович Илмәт авылында күп чыгымнар сорый торган бәйрәмнәребезнең төп спонсоры.

 **Слайд23,24**

Авылыбыздагы тырыш, хезмәт яратучы кешеләребезгә ел да Яңа ел бәйрәмендә ул үзенең истәлекле бүләкләрен тапшыра.

Оештыру осталыгына ия булган бу таләпчан җитәкче, юмартлык сыйфатына да ия. Хөрмәтле Хәлил Нуретдинович, Сезгә эшегездә зур уңышлар теләп, Илмәт халкы исеменнән зур рәхмәт белдерәбез.

 **Слайд25,26**

Эре авыл хуҗалыгы җитештерүчеләре белән берлектә крестьян-фермер хуҗалыкларының аякта нык басып торулары авылда терлек асраучылар өчен бик кулай. Чөнки алар өчен шушы хуҗалыклардан югары булмаган бәядән терлек өчен азык-төлек сату алу бик отышлы.Җирлегебездә яшәп көн күрүче КФХ Шакирзянов игенчелек белән шөгыльләнә. 260 га чәчүлек җирләрен эшкәртә. Гектарыннан 22,4 ц бөртекле ашлык җыеп алынган.Игенчелектән тыш терлекчелек белән шөгылләнә.. Хуҗалыкта он тарту тегермәне көйләнгән.

**Слайд27**

1hәм 2 сорт оннары халык соравы буенча әзерләнә. Бәясе югары булмаган онны авыл кешеләре генә түгел , күрше авыллар да сатып ала. Фермер башлыгы Шакирзянов Мисгат Мөхәмәтхан улы үз техникасы белән җирлектәге эшләрдә hәрдаим ярдәм итеп тора.

Хөкүмәтебез тарафыннан күрсәтелә торган субсидияләрнең эшләп килүе шушы фермер хуҗалыкларына зур ярдәм булып тора.Узган ел Шакирзянов крестьян-фермер хуҗалыгы 60х40 исәбеннән түләнә торган техника алу программасында катнашып МТЗ-82 тракторы алды.Шулай ук элиталы орлыкчылыкны үстерү программасында катнашты.

**Слайд28,29,30**

“КФХ Ашрафзянов” 740 га чәчүлек җирләрен эшкәртә. Гектарыннан 22,1 ц бөртекле ашлык җыеп алынган. Узган ел Ашрафзянов крестьян-фермер хуҗалыгы 60х40 исәбеннән түләнә торган техника алу программасында катнашып чәчүлек җирләре өчен сука алды. Хуҗалыкта бүгенге көндә 3 комбайны, 5 тракторы, 2 зур йөк ташучы машинасы исәпләнә.Хуҗалык башлыгы Илфат Эдуард улы җирлектә уздырылган эшләрдә актив катнашуы белән аерылып тора.

**Слайд31**

 Юлларны кыш көне кардан арындыруга фермер башлыгы Ашрафзянов белән килешү төзелгән. Җирлектәге hәр авылыбызның урамнары киң, чиста итеп вакытында ачыла.

 **Слайд32**

Җирлегебездәге 135 хуҗалыгында 108 баш мөгезле-эре терлек, 21савым сыеры , 196 баш сарык, 3 ат, 1280 баш кош-корт асрала. Тырыш уңган хуҗалыкларны атап үтәсем килә. Бүгенге көндә Латыйпова Мәрзия апа хуҗалыгында 7 баш мөгезле –эре терлек исәпләнә, шуларның 4 се савым сыеры, шулай ук Аминовлар хуҗалыгындада 8 баш исәпләнә , 3 се савым сыеры.

Авыл җирлеге башкарма комитетының төп бурычы- халыкның тормыш дәрәҗәсен hәм сыйфатын күтәрү. Ел саен авылыбыздагы үзгәрешләр уңай якка үзгәрә.Эшләп килүче программалар бу эштә зур ярдәм итә.

 **Слайд33**

*“1 гә 4”* нисбәтендә уртак финанслауны күздә тоткан республика программасы хисабына җирлектәге мөhим мәсьәләләребез хәл ителә, Шуңа күрә дә 2019 нчы елгы салым акчасына тулы мәгьлүмәт биреп үтәсем килә. Халыктан җыелган акчабыз 47 400 сум булса, республикабыз шуның өстенә тагын 189 600 сум өстәде. Нәтиҗәдә бу сумма 237 000 сум тәшкил итә.

 **Слайд34**

Шушы акчабыз җирлектә янгын куркынычсызлыгын тәэмин итү өчен тракторга су өчен тагылма емкость алуга тотылды.

Шушы салым җыюда күрсәткән активлыклары өчен авылдашларыма зур рәхмәт әйтәсем килә.

Быелгысы елны да халык җыены нәтиҗәсендә 2020 елда узарә салым хисабына башкарылачак эшләр билгеләнде. Җыелачак акчабыз тракторга отвал алуга hәм Ядегәр авылы зиратын койма белән әйләндереп алу өчен материал алуга тотылачак. Быелгысы елны авылдашларыбызның тәкъдимен исәптә тотып сайлау хокукына ия булган hәр кешедән 300 сум күләмендә акча җыелачак.

Узган 2019 нче елда Илмәт авыл җирлегендә 3 республика программасы гамәлгә ашырылды.

 **Слайд35,36,37**

Иң мөhим эшләребез булып республика программасы кысаларында скважина казылды. Яр буе урамында 700 м су челтәре алыштырылды.Быел алла боерса бу эшне дәвам итәрбез.

 **Слайд38**

Яңа җиткерелгән Күп функцияле үзәк бинасының территориясендә күп эшләр башкарылды.

 **Слайд39**

Урыны тигезләнеп бетон белән түшәлде.Шулай ук матур тротуар плиткалары салынды. Кара җир кертелеп, газон чәчелде.

 **Слайд40**

Шулай ук бина биек матур койма белән әйләндереп алынды.

**Слайд41,42,43**

 Төзекләндерү эшләре ял итү паркында да барды. Матур плиткалар салынып, паркны яктырту җайланмалары урнаштырылды.

 **Слайд44,45**

Паркка керү өчен капка ясалды.

 **Слайд46 ,47**

Бөек Ватан сугышында катнашучы авылдашларыбыз хөрмәтенә куелган hәйкәлебез территориясе шулай ук төзекләндерелде.

**Слайд48**

Үзарә салым хисабына урнаштырылган балалар мәйданчыгы матур койма белән әйләндереп алынды.

 **Слайд 49**

Узган елда авыл урамнарына вак таш җәю республика программасы хисабына Илмәт авылының Үзәк урамы тәртипкә китерелде.

**Слайд50,51**

Илмәт авылының Тукай, Үзәк, Тау башы урамнарында ямочный ремонт ясалды.

 **Слайд52,53**

Берничә ел рәттән урам утларын төзекләндерү буенча республика программасының эшләп килүе авыл җирлекләренә зур ярдәм. Шушы программа кысаларында җирлегебез урамнарына 5 яктырткыч куелды.100м чыбык сузылды.

Бүгенге көндә авыл җирлекләрен су белән тәэмин итүче ТИС оешмасы белән тыгыз элемтәдә яшибез.Су мәсьәләсендә мөhим проблемалар килеп чыкканда, алар тарафыннан вакытында ярдәм күрсәтелә. Шуна да ТИС хезмәткәрләренә, шушы оешманы җитәкләүче Рафаэль Рәшит улына зур рәхмәтләребезне җиткерәбез.

**Слайд54**

Җирлегебездә янгын куркынычлыгын кайгырту йөзеннән эшләр башкарылды. Илмәт авылынын Яр буе урамына пожарный гидрантлар урнаштырылды. Шулай ук янгын куркынычлыгы янаганда тиешле янгын сүндерү урыннарын күрсәтә торган билгеләр ясалды.

**Слайд55**

Махсус оешма белән килешү төзеп Илмәт авылының Тукай hәм Яшьләр урамнарында куркыныч тудыра торган агачларның зур ботаклары киселде.

**Слайд56,57**

 Бүгенге көндә җирлегебезнең мөhим эшләрендә грант хисабына алынган тракторыбыз ярдәмгә килә.

**Слайд58,59,60,61**

Ә хәзер җирлектә урнашкан бюджет оешмалары белән таныштырып үтәм.

 Илмәт мәдәният йорты бүгенге көндә культура учагы гына түгел , ә авыл халкының очрашу урыны да булып тора.Мәдәният йортында бик күп чаралар уздырыла: , балалар көне, көзге бал, Тукай көненә багышланган бәйрәмнәре hәм башкалар.

 **Слайд62**

Узган елның март аенда уздырылган Смотр концерты авылыбызның үткәненә безне кайтарды.

 **Слайд63**

 Гореф гадәтләребезне онытмаска ярдәм итүче фольклор ансамбленең эшләп килүе дә бик куанычлы.

 **Слайд64**

Язмыш җилләре башка төбәкләргә җибәрсә дә, үзенең туган ягын онытмыйча кайткан авылдашлар тарафыннан әзерләнгән зур концерт истә калырлык булды.

 **Слайд65,66,67,68**

 Яңа ел бәйрәмебез сихри дөньяны хәтерләтте. Төрле маскарад костюмнары, җырчы дусларыбыз, уеннарда актив катнашучы авылдашлар бәйрәмебезгә ямь өстәде.

**Слайд69,70,71,72,73,74**

ЙИлмәт авыл китапханәсендә кызыклы hәм үзенчәлекле чаралар үткәрелә. hәр укучыны аерым игьтибарлы мөнәсәбәт көтә. Бу бина балаларның яраткан ял итү урынына әйләнде. Балалар катнашында викториналар,конкурслар, Могҗиза кыры уеннары,язучыларга багышланган әдәби бәйрәмнәр үтә. Бүгенге көнгә 11638 китап исәпләнә, шуларның 2243 е балалар өчен чыгарылган китаплар.

 **Слайд75**

Олы буын да онытылмый китапханәдә “Гомер сукмагыннан 50 ел бергә” дип аталган чарада Сагировлар гаиләсе игьтибар үзәгендә булды.

 **Слайд76**

 Шулай ук “Сез иң гүзәл кеше икәнсез”, Алабуганын горурлыгы дип аталган бәйрәмнәр бик күңелле үтә.

 **Слайд77,78,79,80,81**

 Илмәт балалар бакчасында бүгенге көндә 9 бала тәрбияләнә. Бакчага яңа өстәлләр, урындыклар, балаларга дидактик уеннар, шкафлар кайтарылды .Балалар өчен ишегалды яңа өйләр белән җиhазландырылды. Бакча заманча таләпләргә җавап бирә.

 Зур стажлы тәрбиячеләр балаларның дөрес туклану режимына, сәламәтлекләрен ныгытуга, әти-әниләр белән күнелле чаралар уздыруга зур игътибар бирәләр.

 **Слайд 82,83,84,85,**

2016 елда авылыбыз үзәгендә урын алган яңа фельдшер-акушерлык бүлеге генә бүгенге көндә үзенең шәфкать туташын көтә. 2019 елның көзеннән бирле Гөлфия Камил кызы лаеклы ялга китү сәбәпле авылыбыз белгечсез калды. Бүгенге көндә Морт участок больницасы Илмәт авылы халкын вакытлыча тәэмин итә.

Атнага ике тапкыр баш табиб җитәкчелегендәге шәфкать туташлары безгә ярдәм күрсәтә. Шуна да авылыбыз халкы исеменнән Морт участок больницасы баш табибы Ганеев Мулланур Гариповичка зур рәхмәтебезне җиткерәбез.

Бу кискен мәсьәлә уңай хәл ителер дип ышанып калабыз.

 **Слайд86,87**

 Җирле халыкны азык-төлек һәм көндәлек кирәк-ярак товарлары белән тәэмин итүче Алсу”кибетендә товар төрләре җитәрлек. Райпо автолавкасы атнага ике тапкыр Илмәт,Ядегәр hәм Көек авылларына килә.

**Слайд88,89**

 Илмәт авылы җирлегеннән Иске Юраш мәктәбендә 16 бала белем ала. Балаларны мәктәпкә автобус йөртә.Илмәт авыл җирлегеннән 4 укытучы шушы мәктәптә эшли. Бу укытучылар үзләренең төп эшеннән тыш җирлектәге проблемаларыбызны хәл итүдә күп көч куялар. Шуңа да зур рәхмәт аларга.

**Слайд90,91,92**

Калкулыкта урнашкан Әмир мәчетебездән кон саен азан тавышы ишетелә. Ислам динен куатләүче апа-абыйлар имамыбыз Вәлиҗан абый җитәкчелегендә мәчетебездә төрле дини чаралар уздыралар.

Авыз ачтыру кичәләре традициягә кереп китте.

 **Слайд93,94,95,96,97**

Ике авылның да зиратларында чистарту эшләре башкарылды.Өмәләр,чүп үләннәрдән арындыру җәй буена дәвам итә.

**Слайд98,99,100**

**Игелекле эшләр**

Изге эшләр башкару hәркем кулыннан да килә торган эш. Ләкин чынбарлыкта бу эшне башкаручылар күп түгел.Көек авылы чишмәсе матур йорт эченә кертелде. Чишмә яны төзекләндерелде.Шушы изге эш Назипов Рөстәм Азат улы җитәкчелегендә башкарылды.Көек авылы халкы исеменнән аңа зур рәхмәт белдерәбез.

Ядегәр авылының чишмә буенын төзекләндерүдә депутатыбыз Гайнутдинов Раиф Мулланур улы зур эшләр башкара.

**Слайд101**

Илмәт авылының Байлар чишмәсенә чыга торган күперчекне төзәтеп куючы егетләребезгә Валеев Илдус, Ахметшин Ренат, Мингалеев Рамилләргә зур рәхмәт әйтәбез.Шулай ук Яшьләр урамына елга аша күперчекне шул урамның актив кешеләре ясап куйды.

**Слайд102**

Югалган Изгеләр чишмәбезгә юл ачучы Ранас Хайруллинга шаккатмалы.Шушы сихәт бирүче чишмә суын авыз итәргә килүчеләр ешайды. Алдагы планнары да Ранасның изге,шушы чишмәне матур итеп йорт эченә кертү . Авыл җирлеге эшләрен башкаруда үзләренең киңәшләрен бирүче, олы яшьтә булуларына карамастан ярдәм итәргә ашыгучы абыйларыбыз, апаларыбыз бар.Мәңгелек йортыбыз зиратыбызны тәртиптә тотучы Габдельбәр абый, имамнарыбыз Вәлиҗан абыйга, Бәгдәнур абыйга,актив авылдашыбыз моң җырга гашыйк, сабантуй бәйрәмебезнең йөзек кашы Хабибуллин Хәниф абыйга, Ядегәр авылындагы кискен проблемаларны хәл итәргә ярдәм итүче Каримуллина Нәсимә апага,Хусаинов Фидаил абыйга, авылыбызның актив кешесе Алмаз Шакировка, депутатлар корпусына зур рәхмәт.

 **Слайд 103,104,105,106**

 Җирлегебездә бәйрәмнәрне тиешле дәрәҗәдә үткәрү безнең бурыч булып тора. Шуңа да hәр кешегә игьтибар бирергә тырышабыз , бигрәктә өлкән буын турында онытырга ярамый. Җирлегебездә оештырылган Өлкәннәр көне, Җиңү бәйрәмнәре югары дәрәҗәдә үткәрелә.

**Слайд107,108,109**

 Өлкәннәргә көндәлек ярдәмне җирлектә эшләүче 2 соцработник күрсәтә.Бүген аларның эшеннән игьтибарга лаеклы кешеләребез бик риза. Бүгенге көндә 9 тыл ветераныбыз аларның игьтибар үзәгендә.

**Слайд110,111,112**

Сабан туе милли бәйрәмнәребезнең берсе. Дусларның, туганнарның очрашу урыны. Шушы күркәм бәйрәмне уздыру күп чыгымнар сорый. Депутатыбыз Равил Галиәхмәт улы, Сабирзянов Халил Нуретдин улы бәйрәмнең төп спонсорлары. Шуңа да авылдашлар исеменнән зур рәхмәт аларга.

**Слайд113**

Узган елда Алтынчы чакырылыш Татарстан Республикасы Дәүләт Советы депутатларын сайлавы узды. Илмәт җирлегендә сайлаулар югары дәрәҗәдә үтә. Быелгысы елны Татарстан Республикасына президент сайлавы hәм җирле Советларга депутатлар сайлавы уздырылачак.Авылдашларымны бу сайлауларда да актив булырлар дип ышанып калам.

**Слайд114**

**Нәтиҗәдә 2020 елга планнар:**

**1.**  Илмәт авылының Тау башы урамының юлын төзекләндерү.

 **2.** Үзарә салым хисабына МТЗ-82 тракторына отвал алу.

 3. Үзарә салым хисабыЯдегәр авылы зиратын койма белән әйләндереп алу өчен материаллар алу.

 4**.** Авыл җирлеге территориясендә чистарту эшләрен оештыру.

 5.Республиканың “Торак пунктларда урам яктырткычларын төзекләндерү”программасы буенча авыл урамнарына яктырткычлар урнаштыруны дәвам итү.

 6. Зират территорияләрендә төзекләндерү эшләрен дәвам итү.

**Слайд115**

 Чыгышымны төгәлләп шуны әйтәсем килә.Җирлек башлыгы буларак мин үз авылдашларыма ышанам..Шуңа да халык белән киңәшләшеп, алар нәтиҗәне күрерлек, үзләре дә бу эшләрдә катнашырлык итеп матур эшләр башкару- безнең төп бурыч.

**Слайд116**

Барыгызга да сәламәтлек, зур уңышлар теләп калам. Игьтибарыгыз өчен, зур рәхмәт Сезгә!